Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: jegyzőkönyv kihirdetéséről szóló 1993. évi XXXI. törvény megfogalmaz. Mindezekkel összefüggésben a jogállamiság és
Paragraph Index: 273

jegyzőkönyv kihirdetéséről szóló 1993. évi XXXI. törvény megfogalmaz. Mindezekkel összefüggésben a jogállamiság és annak lényegi elemét képező jogbiztonság sérelmének veszélye is megállapítható, ezért ajánlotta a budapesti rendőrfőkapitánynak, hogy intézkedjék megfelelő ügyrendi szabályok kiadásáról. Az ajánlást a budapesti rendőrfőkapitány elfogadta, 31/1999. számon főkapitányi intézkedést adott ki és javaslatot tett az ORFK közbiztonsági főigazgatójának módszertani ajánlás kiadására. OBH 9524/1997. Nem állapítható meg az Alkotmány 2. § (1) bekezdésében deklarált jogállamiságból fakadó jogbiztonság követelményével és az Alkotmány 70/E. §-ában deklarált szociális biztonsághoz való joggal összefüggésben visszásság, ha a helyi önkormányzat a jogszabályi előírásoknak nem tesz eleget, de a jogszabályi előírások megsértése miatt az érintettnek nem származik hátránya. Panaszosok beadványukban sérelmezték, hogy Zimány Község Önkormányzata késve hozott határozatot a szociális támogatások és a gyermeknevelési támogatások iránti kérelmekkel kapcsolatban, illetve határozat nélkül megszüntette ezen támogatások folyósítását. A vizsgálat során kapott tájékoztatás szerint a panaszosok 1993 óta saját háztartásukban nevelt három vagy több kiskorúra és az egy főre jutó havi nettó jövedelemre tekintettel gyermeknevelési támogatásban részesültek. A támogatás folyósítását a jegyző több esetben azért szüntette meg, mert a legkisebb gyermekek betöltötték a nyolcadik életévet, így nem feleltek meg a jogszabályi feltételeknek. Három panaszos részére az önkormányzat 1997 folyamán a jogszabályváltozásokra tekintettel gyermekvédelmi támogatást állapított meg. Egy esetben a gyermeknevelési támogatások kifizetése során előfordult, hogy panaszos november 3-án még nem kapta meg az őt megillető havi összeget, ezért panasszal fordult a Somogy Megyei Közigazgatási Hivatalhoz. A jegyző a közigazgatási hivatal kérdésére azt a tájékoztatást adta, hogy az említett összeg november 10-én kifizetésre került. Az állampolgári jogok országgyűlési biztosa általános helyettese megállapította, hogy a gyermeknevelési támogatás megszüntetése a jogszabály rendelkezéseinek megfelelően, minden esetben határozattal történt. Egy esetben azonban az önkormányzat késedelmesen fizette ki a gyermeknevelési támogatás összegét. Az állampolgári jogok országgyűlési biztosa általános helyettese megállapította, hogy a szociális ellátást utólag minden hónap 5-éig kell folyósítani. 2000/88/II. szám A jogszabályok be nem tartása sértheti a jogbiztonság elvét, az állampolgár tekintetében alkotmányos joggal kapcsolatos visszásság azonban csak akkor keletkezik, ha az állampolgárt érdeksérelem éri, vagy a hatósági magatartás más alkotmányos jog — adott esetben a szociális biztonsághoz való jog — sérelmével jár. Az állampolgári jogok országgyűlési biztosa általános helyettese megállapította, hogy a vizsgált esetben a késedelem csekély foka és egyszeri előfordulása miatt a szociális biztonsághoz való joggal összefüggésben visszásságot nem okozott. OBH 9683/1997. Az Alkotmány 64. §-ában deklarált panaszjog megsértésén túl a 2. § (1) bekezdésében rögzített jogállamiság elvéből fakadó jogbiztonság követelményével összefüggésben is visszásságot okoz, ha az önkormányzat a törvényben előírt eljárási szabályokat nem tartja be. Teljes szöveg: 3.10. alfejezetben. OBH 9874/1997. Nem állapítható meg az Alkotmány 2. § (1) bekezdésében deklarált jogállamiságból fakadó jogbiztonság követelményével és az Alkotmány 70/E. §-ában megfogalmazott szociális biztonsághoz való joggal összefüggésben visszásság, ha a helyi önkormányzat eljárása megfelel a jogszabályoknak, és csupán anyagi lehetőségeihez mérten támogatja a rászorulókat. Teljes szöveg: 3.14. alfejezetben. OBH 10007/1997. Az Alkotmány 2. §-ában deklarált jogállamisággal és a 64. §-ában biztosított kérelem előterjesztéséhez, valamint az 57. § (5) bekezdésében foglalt jogorvoslathoz való joggal összefüggésben visszásságot okoz, ha a közigazgatási szerv a törvényben előírt eljárási határidőt többszörösen túllépve hoz csak a kérelem tárgyában határozatot. Teljes szöveg: 3.9. alfejezetben. OBH 10086/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével és az Alkotmány 57. §

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes